OpenLLM-France/wikimedia huggingface dataset:
# Primi Erostarbe

Primi Erostarbe Etxeberria (Oñati, Gipuzkoa, 1907ko otsailaren 24a - Donostia, Gipuzkoa,1995eko abenduaren 6a) Euskal Herriko emakume panderojole eta irrintzilaririk ezagunenetako bat izan zen.

## Biografia

Oñatiko Araotz auzoan jaioa. Bere gurasoengandik ikasi zuen panderoa jotzen. Plazaz plaza San Fermin Txiki egunean, Pasaian, hasi zen. Irrintzilaria ere izan zen, astoarekin herri batetik bestera mendiz joaten zen eta, bakardade horretan ikasi omen zuen irrintziak botatzen. Bazuen irrintzi berezi bat, "berde" xamarra. Eta horregatik "amona berde" deitzen omen zioten.Gerra zibil ostetik 80ko hamarkada arte Valentín Aldalurrekin batera plazaz plaza ibili zen.Goizaldi eta Argia dantza taldeekin ere 20 urtez aritu zen. Euskal Herri osoan.Europako herrialde batzuetan ere jo zuen panderoa:Suitza, Alemania, Austria.
1982ko San Martin egunean jo zuen azken aldiz jendaurrean.

## Omenaldiak

* 1996an EHTEak omenaldia eskaini zion Primi Erostarberi Gernikan.
* 2006ko Zinemaldiak, Juan Miguel Gutiérrez zinegilearen,dokumentala Isiltasun kalea/Calle Silencio aurkeztu zuen. Filma kaleko musikariei eskainita dago, bertan Primi Erostarbe agertzen da.
* 2018ko irailean Arrasateko trikitixa eskolak omenaldi bat egin zion goraipatzeko egindako lana panderoa eta irrintziek galdu ez daitezen
* 2010eko urrian Oñatin, herriko Lizargarateko Trikizale Elkarteak saio bat egin zuen bere omenez.

## Erreferentziak

* ↑ «Primi Erostarbe» Egin (Noiz kontsultatua: 2017-3-5).
* ↑ «Primi Erostarbe» Diario Vasco (Noiz kontsultatua: 2017-3-5).
* ↑ «Ama irrintzilari ezaguna - Ahotsak.eus» ahotsak.eus (Noiz kontsultatua: 2020-02-21).
* ↑ (Gaztelaniaz) «Aldalur Iruretagoyena, Valentín - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-02-21).
* ↑ «Primi Erostarbe: Urratzen Ez Den Eztarria» Argia 1984-01-22 (Noiz kontsultatua: 2020-02-06).
* ↑ «euskalherria.com - GARA - Paperezkoa:20060922 - �Los m�sicos que act�an en la calle son flores en el asfalto�» gara.naiz.eus (Noiz kontsultatua: 2020-02-21).
* ↑ (Gaztelaniaz) «La trikitixa se adueñará de la plaza en las puertas abiertas de la escuela» El Diario Vasco 2018-09-06 (Noiz kontsultatua: 2020-02-21).
* ↑ dantzancom. «Lizargarate Trikitizale elkartea homenaje hoy en Santa Ana a la difunta Primi Erostarbe» dantzan.eus (Noiz kontsultatua: 2020-02-21).

## Kanpo estekak

* Primi Erostarberi omenaldia
* Panderoa. Primi Erostarbe . Soinu-tresnak Euskal Herri Musikan 1985-2010.
* Datuak: Q28872671
# Primghar (Iowa)

Primghar Iowako hiri bat da. O'Brien konderrian kokatua dago. 2010ean 909 biztanle zituen, 3,58 kilometro koadrotan banatuta.

## Ikus, gainera

* O'Brien konderria

## Kanpo estekak

* Datuak: Q646487
* Multimedia: Primghar, Iowa / Q646487
# Primero de Marzo

Primero de Marzo edo 1º de Marzo Paraguaiko udalerri bat da, Cordillerako departamenduan kokatua. 2017ko estimazioen arabera 6729 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2411058
* Multimedia: Primero de Marzo, Cordillera / Q2411058
# Primitivo Iriberri

Primitivo Iriberri (Antzin, ? - ?) nafar txirrindulari profesionala izan zen, 1925 eta 1928 artean profesionala izan zena. Bere ibilbidean hainbat garaipen lortu zituen.
1928ko Euskal Herriko Itzulian parte hartu zuen eta 31. amaitu zen sailkapen orokorrean.

## Palmaresa

1925
* Nafarroako txapelketa: 3.a
1928
* Ororbia

## Taldeak

* Independente (1925)
* Osasuna (1926)
* Izarra (1927-1928)

## Erreferentziak

* ↑ www.urtekaria.com

## Kanpo estekak

* Datuak: Q9062792
# Qin Jiushao

Qin Jiushao (txineraz: 秦九韶; pinyinez: Qin Jiǐsháo; Wade-Giles: Ch'in Chiu-shao, 1202-1261), Daogu (道 古) adeitasun izena, matematikari, asmatzaile, politikari eta egile txinatar bat izan zen. Hornerren metodoaren egilea dela uste da, baita Tianchi konketak asmatu ere, meteorologiako datuak biltzeko euri-neurgailu antzeko tresna bat.
* Datuak: Q565225
* Multimedia: Qin Jiushao / Q565225
# Qilihe Barrutia

Qilihe Barrutia (txinera sinplifikatuz: 七里河区; pinyineraz: Qīlǐhé Qū), Wuhan osatzen duten barrutietako bat da. 2005eko erroldaren arabera, 450.000 biztanle bizi ziren 397,0 kilometro koadroko azaleran.

## Ikus, gainera

* Lanzhouren banaketa administratiboa

## Kanpo estekak

* (Txineraz) Qilihe barrutiko kode postala.
* Datuak: Q1339849
* Multimedia: Qilihe District / Q1339849
# Qilin barrutia

Qilin barrutia (txinera tradizionalez: 麒麟区) Txinako barruti bat da, Qujing Hiria barruan. Azken zentsuaren arabera 996.279 biztanle zituen 1544 azaleran banatuta.

## Kanpo estekak

* Datuak: Q1339451
* Multimedia: Qilin District / Q1339451
# Qimant hizkuntza

Qimant hizkuntza Etiopiako Amhara eskualdeko kuxtar hizkuntza da. Oso egoera larrian dago, izan ere, Qemant herriko agureek baino ez dute hitz egiten.

## Kanpo estekak

* Ethnologueko Qimant sarrera
* Datuak: Q35663
# Qilianshanita

Qilianshanita borato motako minerala da.

## Ezaugarriak

Qilianshanita borato-mineralaren formula kimikoa hau da: ${\ce {NaHCO3 * H3BO3 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* ↑ (Ingelesez) «Qilianshanite: Mineral information, data and localities.» www.mindat.org (Noiz kontsultatua: 01-05-2019).
* ↑ (Ingelesez) «Qilianshanite: Mineral information, data and localities.» www.mindat.org (Noiz kontsultatua: 01-05-2019).

## Kanpo estekak

* Datuak: Q3926490
# Qin Shi Huangen Mausoleoa

Qin Shi Huangen Mausoleoa, Txina bateratuko eta Qin dinastiako lehen enperadorea izan zen Qin Shi Huangen (K.a. 221etik K.a. 210 arte gobernatu zuena) hilobia, beste 400 hilobi inguru, eta berak propio eraikitzeko agindu zuen terrakotazko armada dituen hil barruti erraldoia da.

## Kokapena

Mausoleoa Lí mendian dago, Txina ipar-mendebaldeko Shaanxi probintziako Linton barrutiko Xi'an hiritik 30 kilometro inguru ekialdera.

## Historia

Mausoleoa ahaztua eta lurperatua egon zen. Enperadoreak 38 urte inguru eman zituen mausoleoa eraikitzen: 2,3 kilometro karratuko azalera du, eta, inguruan sakabanatutako beste 181 hilobirekin batera, orotara, 60 kilometro koadroko hedadura du. 700.000 langilek parte hartu zuten haren eraikuntzan. Qin dinastiaren antzinako hiriburua izan zen Xianyang hiriaren hirigintza planaren arabera eraiki zen, hori ere, bi zatitan banatua: barnealdea, eta kanpoaldea piramide moztu formakoa, 350 metro oinarri eta 76 metro garai.

## Enperadorearen hilobia

Hil ganbera eta hilobia oraindik ez dira ireki, eta mausoleoko lurrazpiko jauregiaren erdian daude.

## Terrakotazko armada

Terrakotazko gerlariak (兵馬俑; pinyin: bīng mă yōng, Soldadu eta zaldien irudiak) Lehen Qin Enperadorearen Mausoleoaren (秦始皇陵; pinyin: qín shĭ huáng líng) barnean, 1974ko martxoan aurkitu ziren, Txinako Shaanxi probintziako Xi'an hiritik gertu, ureztatzeko urez hornitzeko lan batzuk egiten ari zirenean. 1987tik, UNESCOk, Gizateriaren Ondare izendatua du.
Armada tamaina errealeko terrakotazko 7.000 zaldi eta soldaduren irudietan datza. Bere burua Txinako lehen enperadore izendatu zuen Qin dinastiako Qin Shi Huangekin batera lurperatu ziren.

## Kontserbazioa

Gaur egun, mausoleoaren multzo erraldoiaren zati bat baino ez da aurkitu, eta aurkikuntza garrantzitsu ugari geratzen da lurpetik ateratzeke. Museoak bi dira: Qin Enperadorearen Terrakotazko Gerlari eta Zaldien Museoa.
Lizun mota batzuk nabaritu direnez, enpresa espezializatuak kontratatu behar izan dira, terrakotazko irudiak kalte ez daitezen saiatzeko.

## Mausoleoa herri kulturan

Eleberriak:
* Todo bajo el cielo, Matilde Asensirena (2006)

## Kanpo estekak

* Datuak: Q910180
* Multimedia: Mausoleum of the First Qin Emperor / Q910180
# Qin Kuai

Qin Kuai edo Qin Hui (1090eko urtarrilaren 17a- 1155eko azaroaren 18a) txinatar politikaria zan zen. Song dinastiako kantzilerra izan zen Txinako historian.
Yue Feiren garaikidea izan zen Gaozong de Song enperadorearen erregealdian. Historialari modernoek traidoretzat jo dute Qin Hui, bere etsai polikoa zen Yue Feiren jazarpenean eta exekuzioan parte hartzeagatik. Yue Fei jenerala Song-en alde borrokatu zen Jin dinastiaren aurka Jin-Songerretan
Era berean ,"Qin hanka luzeena"ezizena ere jarri zioten.

## Erreferentziak

* ↑ 發現秦檜遺囑後　考古隊向秦檜磕頭
* ↑ «秦檜一同學，從小看不起秦檜，陷害岳飛後被卸磨殺驢» KNews.

## Biliiografia

* Song Volumen 473ren historia, Qin Huiren biografia.
* Volumen 365 abestiaren historia, Yue Feiren biografia.

## Kanpo estekak

* Qins-ak garbitzen
* Datuak: Q731694
* Multimedia: Qin Hui (Song Dynasty) / Q731694
# Ramona (Kansas)

Ramona Kansasko hiri bat da. Marion konderrian kokatua dago. 2010ean 187 biztanle zituen, 0,79 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q2415219
* Multimedia: Ramona, Kansas / Q2415219
# Ramon Zulaika

Ramon Zulaika Siguenza (Donostia, 1929 – Oiartzun, 2009ko abuztuaren 4) gaztelaniaz idatzi zuen idazlea. Ipuinak eta umorea landu zuen batez ere.

## Biografia

Donostian jaioa, Aita Donostiaren iloba zen. Zientzia zehatzen ikasketak egin zituen. Irungo Instituto Español de Emigracióngo delegaritzan lan egin zuen. Zinema ikasketak egin zituen Espainiako Escuela Oficial de Cinematografia zelakoan. Hedabide desberdinetan kolaboratu zuen, bereziki Donostiako Diario Vasco, El Norte de Castilla, La Voz de Euskadi eta Egin egunkarietan; halaber, Finlandiako bi egunkarien korrespontsala izan zen: Uusi Suomi eta Helsingin Sanomat. Akademia Errariaren kidea izan zen, Jose Maria Busca Isusi, Koldo Mitxelena, Julio Caro Baroja, Luiz Artzelus eta beste hainbatekin batera. Pirkko Viljanen finlandiarrarekin ezkondu zen. 1975an Oiartzunera joan zen bizitzera.

## Obra
### Liburuak

* Itinerario con nostalgia. Apuntes para soñar en invierno el cálido verano de Finlandia. Iruñea:Gómez, 1962, 166 or. ISBN:978-84-7081-064-0
* La última oportunidad. 1963.
* San Sebastián, guía caprichosa. Auñamendi, 1963. ISBN:978-84-7025-073-6.
* Ipui jatorrak. Cuentos liberales. Zarautz: Itxaropena, 1967. Ramon Muruak euskaratuta.
* Los gatos. Gipuzkoako Kutxa, 1973, 84 or. ISBN:978-84-500-5723-2
* De la sabiduría de la noche y de cierta felicidad del alba, Biblioteca Breve saria lortzekotan egon zen baina gobernuak debekatu zuen.
* Euskadi Esquilo, Lur, 1980, 276.or. 978-84-7099-153-0.
* La España de Frascuelo y de María, Hordago, 1979. ISBN: 84-7099-087-X.
* Noticias y papeles del músico navarro Santiago Vengoechea Arteaga (1872-1960). Gipuzkoako Kutxa, 1999, 128 or.
* Nuevas noticias y más papeles del músico navarro Santiago Vengoechea Arteaga (1872-1960). Oiartzungo Udala, 2001, 164 or. ISBN:978-84-88917-07-2.
* Noticias Apacibles Del Violinista Navarro Santiago Vengoechea Arteaga y anécdotas de la vieja Iruña. 2003. ISBN 13: 9788488917102
* Los Baroxa en Oyarzun. Autoedizioa, 2007. ISBN 10: 7999000035
* Nuevos y viejos cuentos. Hil ondoren plazaratua. Oiartzungo Udala, 2011, 150 or. ISBN: 978-84-88917-34-8. Aurreko bi ipuin bilduma jasotzen ditu: Sinfonía en gris (Tetuán, 1956) eta En el silencio del Pater Noster (Madril, 1957).

### Artikuluak

* "Ganivet, los vascos y el sentido del humor". La Generación del 98, Auñamendi, 1963.
* "Reyes, cita con el Padre Donostia". Musiker: cuadernos de música. ISSN 1137-4470, 3.zk., 1986 (Aita Donostiari omenaldia 1986), 223-228 or.
* "Velázquez en Irún". Bidasoako ikaskuntzen aldizkaria, ISSN 1575-6114, 4 zk., 1987, 105-114. or.
* "Concierto y espejo de la vida. Exposición comparativa y relaciones entre más de mil adivinanzas finlandesas, vascas y castellanas". Oihenart: cuadernos de lengua y literatura, ISSN 1137-4454, 13 zk., 1995, 177-280 or.

## Erreferentziak

* ↑ http://www.euskomedia.org/aunamendi/152649

## Kanpo loturak

* (Gaztelaniaz):Obituarioa Diario Vasco egunkarian.
* (Gaztelaniaz):Auñamendi Entziklopedian.
* Datuak: Q29022566
# Ramona (Hego Dakota)

Ramona Ameriketako Estatu Batuetako inkorporatutako herri bat da. Lake konderrian dago, Hego Dakota estatuan. 159 biztanle ditu, 0,710486 kilometro koadroko azaleran banatuta.

## Ikus, gainera

* Lake konderrian

## Kanpo estekak

* Datuak: Q2765216
# Ramona (Kalifornia)

Ramona Ameriketako Estatu Batuetako erroldak esleitutako leku bat da. San Diego konderrian dago, Kalifornia estatuan. 21.468 biztanle ditu, 99,606945 kilometro koadroko azaleran banatuta.

## Ikus, gainera

* San Diego konderria

## Kanpo estekak

* Datuak: Q1928388
* Multimedia: Ramona, California / Q1928388
# Ramona (1936ko filma)

Ramona 1936ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Ramona, Kaliforniako familia zuri batek hezitutako neskame mestizo bat, etxeko semearekin maiteminduko da, baina berau utzi egingo du mutilaren ama arraza-nahasketaren aurka agertzen denean. Alessandro izeneko amerindiar batekin ezkonduko da orduan.

## Aktoreak

* Loretta Young: Ramona
* Don Ameche: Alessandro
* Kent Taylor: Felipe Moreno
* Pauline Frederick: Señora Moreno
* Jane Darwell: izeko Ri Hyar
* Katherine DeMille: Margarita
* Victor Kilian: Father Gaspara
* John Carradine: Jim Farrar
* J. Carrol Naish: Juan Can
* Pedro de Cordoba: Aita Salvierderra
* Charles Waldron: Dr. Weaver
* Claire Du Brey: Marda

## Erreferentziak

* ↑ www.sansebastianfestival.com

## Kanpo estekak

* Datuak: Q3418551
# Ramon de la Sotaren etxeak

Ramón de la Sotaren etxeak, Sota etxeak edota Sota eraikina Bizkaiko Bilbo hiriburuko eraikin bat da.

## Kokalekua

On Diego Lopez Haroko kale nagusiko 45. zenbakian dago, Bilboko zabalgunean, Diego Lopez Haroko kale nagusiaren 42-44. zenbakietako etxeen parean, eta Indautxu auzoaren bihotzean eta Moyua plazatik hurbil.

## Historia

XX. mendearen hasieran bilbotar burgesiaren bizileku izateko eraikia izan zen, euskal estiloko arkitektura du. Bere aurrealde oparo apainduan, arku, aleroi eta leihoak nabarmentzen dira. Eraikinaren bultzatzaileak Ramón de la Sota euskal herritar enpresaburu abertzalea eta hiri honetako eraikin ugariren egilea den Manuel María Smith bilbotar arkitektoa izan ziren. Azken horrek eraikina 1918an proiektatu zuen eta 1920an eraikitzez amaitu zen.
Eraberritze sakon bat izan ondoren, gaur egun etxebizitza, bulego eta dendez osatutako eraikina da.
* Eraikinaren ataria.

## Ezaugarriak

Landetxe bat da berez, Ingalaterrako ereduei jarraikiz egina, eta Bizkaian ez dago halako besterik. Etxea gorde samarra geratzen da egun; bulego batzuk atxiki dizkiotelako alde batean, baina, batik bat, etxe multzo bat eraiki dutelako aurreko aldean, lehen lorategi zenari zati bat kenduta.
Eraikin bakartua da, lorategiz inguratua. Sotoa, beheko solairua, solairu nagusia eta ganbara ditu. Oinplanoa ia angeluzuzena da, eta teilatua bi isurikoa du, aski zorrotza.
Alde nagusian, bi gorputz ageri dira ertzetan. Bao guztiak angeluzuzenak dira, itxura eta neurri askotakoak, eta mordo bat daude (horrek areagotu egiten du etxearen horizontaltasuna). Hormak igeltsuztatuak daude, eta zuriz margotuak, eta aski ongi ematen du zuri horrek leihoen gorriarekin eta ageria geratzen diren adreiluekin.
Ezkerreko eta eskuineko aldeek ere eskema eta apaindura berdin-berdinak dituzte. Ekialdeko eta Iparreko aldeetan terraza handi bat dauka.
Tximiniak ere azpimarratzeko modukoak dira (asko ditu, eta oso garaiak). Angeluzuzenak dira, eta barne-beteak, eta garrantzi berezia dute, orekatu egien baitute, nolabait, lerro horizontalen nagusitasuna.

## Kanpo estekak

* Datuak: Q17505466
* Multimedia: Casas de Sota / Q17505466
# Ramon de Zabalo Zubiaurre

Ramón de Zabalo Zubiaurre (South Shields, 1910eko uztailaren 28a - Viladecans, 1967ko urtarrilaren 1a) 1930eko hamarkadako futbolari kataluniar nabarmena izan zen.

## Biografia

Bere jaiotegunaren eta dataren inguruan desadostasunak egon arren, teoriarik seguruena da Ramón de Zabalo South Shieldsen (Ingalaterra) jaio zela 1910ean, txikitan Bartzelonako Fort Pienc auzora joan zela. Bere auzoko taldearekin hasi zen, UA Horta fitxatu aurretik. 1928an FC Barcelonan sartu zen, non 236 partida jokatu zituen eta aparteko eskuineko atzelari bihurtu zen, espezialistek gerra aurreko onenetarikotzat jotzen zutena. Garai horretan Frantziara erbesteratu zen eta bertan paper handia jokatu zuen Parisko Racing-en Frantziako kopa bat irabaziz. 1944an Barçara itzuli zen eta bertan denboraldi bat gehiago jokatu zuen Viladecansera erretiratu aurretik.
11 aldiz izan zen nazioartekoa. Italian 1934ko Munduko Kopako azken fasean parte hartu zuen, Italiaren aurkako partida jokatuz. 1967an hil zen Viladecansen .

## Tituluak

* 5 Kataluniako Futbol Txapelketa: 1930, 1931, 1932, 1935, 1936.
* 1 Espainiako Futbol Liga: 1945.
* 1 Frantziako Futbol Kopa: 1940.

## Erreferentziak

* ↑ Galeria de internacionales. Mundo Deportivo 2 d'agost de 1988.
* ↑ Ramón de Zabalo. Condominio hispano-británico. Fernando Arrechea (CIHEFE) Gener de 2014.

## Kanpo estekak

* Datuak: Q1901320
# Puntlandia

Puntlandia (somalieraz: Buntlaand; arabieraz: أرض البنط), ofizialki Puntlandiako somaliar estatua (somalieraz: Maamul Goboleedka Buntlaand ee Soomaaliya) ipar-ekialdeko Somaliako eskualdea da, Nugaal probintziako Garoowe hiriaren inguruan dagoena. 1998an bere agintariek autonomia aldarrikatu zuten.
Puntlandiak mendebaldean Somaliland, iparraldean Adengo golkoa, hego-ekialdean Indiako ozeanoa, hegoaldean Somaliako Galmudug eskualdea eta hego-mendebaldean Etiopia ditu. Barnean Somaliako biztanleriaren heren bat du eta baita azaleraren herena ere. Gertuko Somalilandek ez bezala, Puntlandiak ez du Somaliarekiko independentzia aldarrikatu baizik eta autonomia
"Puntlandia" izena antzinako egiptiarren Punt izenetik dator. Ikerlari batzuek Somalian kokatu arren, badaude beste lekuetan zegoela esaten dutenak.

## Eskualdeak

| Eskualdea | Hiriburua | Barrutiak |
| Cayn | Buuhoodle | 3 |
| Bari | Bosaso | 8 |
| Karkaar | Qardho | 3 |
| Haylaan | Dhahar | 3 |
| Mudug | Galkacyo | 3 |
| Nugaal | Garowe | 4 |
| Sanaag | Ceerigaabo | 4 |
| Sool | Las Anod | 5 |

## Erreferentziak

* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .
* ↑ Society for International Development Forum
* ↑ Puntland Information Minister assassinated – Press TV
* ↑ Puntland Facts & Figures 2003
* ↑ Range Resources - Puntland
* ↑ Dan Richardson, Egypt, (Rough Guides: 2003), p.404
* ↑ Ian McMahan, Secrets of the Pharaohs, (HarperCollins: 1998), p.92
* ↑ David B. O'Connor, Stephen Quirke, Quir O'Connor, Mysterious lands, (UCL Press: 2003), p.64

## Kanpo estekak

* Puntlandiako gobernuaren webgune ofiziala
* Datuak: Q485112
* Multimedia: Puntland / Q485112
# Radvanovce

Radvanovce Eslovakiako udalerri bat da, Vranov nad Topľouko barrutian kokatuta. 4,81 km²ko azalera du eta 210 biztanle 2017ko datuen arabera.

## Historia

Idatzizko lehen aipamena 1349. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1046071
* Multimedia: Radvanovce / Q1046071
# Radvaň nad Dunajom

Radvaň nad Dunajom Eslovakiako udalerri bat da, Komárnoko barrutian kokatuta. 15,76 km²ko azalera du eta 701 biztanle 2017ko datuen arabera.

## Historia

Idatzizko lehen aipamena 1267. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q240412
* Multimedia: Radvaň nad Dunajom / Q240412
# Radvaň nad Laborcom

Radvaň nad Laborcom Eslovakiako udalerri bat da, Medzilaborceko barrutian kokatuta. 20,13 km²ko azalera du eta 570 biztanle 2017ko datuen arabera.

## Historia

Idatzizko lehen aipamena 1379. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1025224
* Multimedia: Radvaň nad Laborcom / Q1025224
# Radulphius

Radulphius armiarma Araneomorphae generoa da, Miturgidae familiakoa. Hego Amerikan aurkitzen da.

## Espezieak

The World Spider Catalog 12.0ren arabera:
* Radulphius barueri Bonaldo & Buckup, 1995
* Radulphius bicolor Keyserling, 1891
* Radulphius bidentatus Bonaldo & Buckup, 1995
* Radulphius boraceia Bonaldo & Buckup, 1995
* Radulphius caldas Bonaldo & Buckup, 1995
* Radulphius camacan Bonaldo, 1994
* Radulphius cambara Bonaldo & Buckup, 1995
* Radulphius caparao Bonaldo & Buckup, 1995
* Radulphius lane Bonaldo & Buckup, 1995
* Radulphius laticeps Keyserling, 1891
* Radulphius latus Bonaldo & Buckup, 1995
* Radulphius monticola (Roewer, 1951)
* Radulphius petropolis Bonaldo & Buckup, 1995
* Radulphius pintodarochai Bonaldo & Buckup, 1995
* Radulphius singularis Bonaldo & Buckup, 1995
* Radulphius strandi Caporiacco, 1947

## Erreferentziak

* ↑ Platnick, 2011: The world spider catalog (American Museum of Natural History).

## Kanpo estekak

* (Ingelesez):ION.
* (Ingelesez):Nomenclator Zoologicus.
* Datuak: Q5509131
* Espezieak: Radulphius
# Radvanice (Trutnoveko barrutia)

Radvanice Txekiar Errepublikako udalerri bat da. 980 biztanle ditu eta 10,76 kilometro koadroko azalera. Trutnoveko barrutian dago.

## Kanpo estekak

* Datuak: Q475719
* Multimedia: Radvanice (Trutnov District) / Q475719
# Radulomyces molaris

Radulomyces molaris Pterulaceae familiako onddo espezie bat da. Ez da jangarria, zarakartsua delako.
Sinonimoak: Radulomyces molaris, Sistotrema rude, Cerocorticium molare.

## Deskribapena

Karpoforoa: Resupinatua, gaztetan argizari itxurakoa, gero mintzezkoa; 2 mm-tik 5 mm-ra bitarteko luzera duten hortz irregularren gisako konkorrez osatutako himenioa; okre-horixka kolorekoa, zahartzean ilunagoa; ertz zurixkarekin.
Etimologia: Molaris epitetoa latinetik dator, errota harri, esan nahi duen "molà" hitzetik. Bere formagatik.

## Jangarritasuna

Ez da jangarria.

### Nahasketa arriskua

Espezie hau erraz ezagutzen da zarakar-formagatik eta hortzez osatutako himenioagatik. Grandinia quercina delakoarekin nahas daiteke, hau lehenengo zurixka da, gero okre-krema, eta himenioa ezten konikoz osatua du.

## Sasoia eta lekua

Udazkenetik udaberrira. Saprofita, lurzoruko adar hiletan edo hostozabalen zati hiletan.

### Banaketa eremua

Kanada, Ameriketako Estatu Batuak, Kolonbia, Brasil, Puerto Rico, Europa, Errusia, Kaukasia, Iran, Sri Lanka, Tanzania.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 579 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019. .
* ↑ Radulomyces molaris: GBIF—the Global Biodiversity Information Facility.

## Kanpo estekak

* Datuak: Q10509059
* Multimedia: Radulomyces molaris / Q10509059
# Ravia (Oklahoma)

Ravia Oklahomako herri bat da. Johnston konderrian kokatua dago. 2010ean 528 biztanle zituen, 1,39 kilometro koadrotan banatuta.

## Ikus, gainera

* Johnston konderria

## Kanpo estekak

* Datuak: Q1995068